มีอะไรกับแฟนครั้งแรกใส่ถุงปกติ เห็นแฟนเลือดออกเยอะเลยถอดถุงยางอันเก่าทิ้ง แล้วใส่อันใหม่ หลังจากนั้นมีอะไรกันประมาน2นาที แต่ไม่เสร็จ ละก็เอาออกเพราะเห็นเลือดมันไม่หยุด หลังจากนั้นเอาถุงยางทั้ง2อันมาเช็คไม่แตกไม่ขาด ปจด.ล่าสุด12-17ส.ค. มีอะไรกับแฟนประมาณ23ส.ค. ปัจจุบัน 7ต.ค. ปจดยังไม่มา มีโอกาสท้องไหมคะ ปล.เคยกินยาคุมฉุกเฉินครั้งนึงในต้นเดือนส.ค. ใช้นิ้วเลยกลัวเลยกินดักไว้
สวัสดีค่ะ ประจำเดือนปกติควรมาทุก 22-35 วัน หากมาช้ากว่านี้ถือว่าช้า ซึ่งอาจมีสาเหตุจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าโดยการมีเลือดออกระหว่างมีเพศสัมพันธ์ หากไม่ใช่เลือดประจำเดือนก็ควรไปตรวจหาสาเหตุเช่นกัน เช่นอาจเกิดจากการมีติ่งเนื้อที่ปากมดลูก หรือมีการติดเชื้อในช่องคลอด/ปากมดลูก การมีบาดแผลที่อวัยวะเพศ เป็นต้น